Ma d aḍris n tmacahut, yebna s umata ɣef xemsa n takkayin. Takkayt tamezwarut d tagnit tamezwarut n tmacahut. Deg-s sumata asenked (présentation) n yiwudam n teḥkayt, abeɛda wid yellan d igejdanen. Takkayt tis snat d tagnit ideg i d-yettban warway di tudert-nni n yiwudam. Takkayt tis tlata d ineḍruyen ara yeḍrun segmi ara terwi liḥala n yiwudam-nni igejdanen. Sumata, awadem agejdan, yettbeddil amkan, yettruḥu yettnadi ɣef wayen ara iseggmen liḥala-s neɣ liḥala n wid-is. Takkayt tis rebɛa tettili d aseggem n liḥala-agi (isawaḍ uwadem agejdan ad d-yawi ayen akken i tid-isuffɣen seg taddart-is. Takkayt taneggarut (d tis xemsa) d tagnit taneggarut, deg-s yettili sumata lferḥ d wurar.